Fem om dagen

Fem om dagen er Helsedirektoratets anbefaling om å spise 5 porsjoner frukt, bær eller grønnsaker om dagen.Helsedirektoratets kostholdsråd 5 om dagen-konseptet baserer seg på anbefalingen fra Verdens helseorganisasjon om at frukt og grønnsaker bør være en naturlig del av det daglige kostholdet.Promoting fruit and vegetable consumption around the world - WHO I siste revisjon fra 2024 er det fortsatt anbefalt å spise minst fem, men helst åtte porsjoner hver dag. 

 Hva går rådene ut på? 
Spis minst fem porsjoner (til sammen 500 gram) grønnsaker, frukt og bær hver dag. Halvparten bør være grønnsaker. 
Varier mellom ulike typer grønnsaker og frukt med forskjellig farger. Bruk gjerne tomater, løk, purre og hvitløk.
Du kan bruke friske, hermetiske, frosne, rå og varmebehandlede grønnsaker, frukt og bær.
Spis gjerne en liten neve usaltede nøtter om dagen i tillegg.
Poteter er ikke inkludert i «fem om dagen», men er en viktig basismatvare. Poteter har høyere innhold av kostfiber og flere vitaminer og mineralstoffer enn vanlig ris og pasta. Velg fortrinnsvis kokte eller bakte poteter.
Belgvekster som bønner og linser, frø, krydder og urter er heller ikke inkludert i «fem om dagen». Disse matvarene har ofte et høyt innhold av næringsstoffer og kan gjerne inngå i et variert kosthold.

 Porsjon 
En porsjon tilsvarer 100 gram og kan for eksempel være:
Middels stor grønnsak eller frukt
Liten kopp med bær
En klase druer
Liten bolle blandet salat 
150 ml juice

 Referanser 

 Eksterne lenker 
 5omdagen.com
 Frukt.no
 Helsenorge.no

Kategori:Kosthold
Kategori:Helse i Norge